Benneg 101
1–8, Madusa ken maparparigat dagiti Santo gapu kadagiti basolda; 9–15, Agtinnagto ti pungtot ti Apo kadagiti pagilian, ngem maummongto ken maliwliwa dagiti taona; 16–21, Mabangonto ti Zion ken dagiti istakana; 22–31, Maisagana ti kasasaad ti biag bayat ti Millenium; 32–42, Mabendisionan ken magunggonaanto dagiti Santo kalpasanna; 43–62, Tanda ti riribuk ken di pagduaduaan a pannakasubbot ti Zion ti pangngarig ti natakneng a tao ken dagiti kayo ti olibo; 63–75, Ituloy dagiti Santo ti panaguummong a sangsangkamaysa; 76–80, Buklen ti Apo ti Pagalagadan ti Estados Unidos; 81–101, Ipakpakaasi dagiti Santo ti supapak ti ladladingitda, a maibatay iti pangngarig ti babai ken ti mamalballikog nga ukom.
1 PUDNO kunak kadakayo, maipanggep kadagiti kabsatyo a naparparigat, ken naidadanes, ken napapanaw iti daga a tawidda—
2 Siak, ti Apo, impalubosko a seknan ida ti rigat, a nakaparigatanda, a gapu kadagiti basolda;
3 Ngem kukuakto pay la ida, ket kukuakto pay la ida iti dayta aldaw a yaaykonto a mangaramid kadagiti alahasko.
4 Ngarud, nasken a madusa ken masubokda, a kas ken ni Abraham, a nabilin a mangidaton iti kakaisuna nga anakna.
5 Ta aminto dagiti di makaibtur iti pannusa, ngem ilibakdak, saan a mapasanto.
6 Adtoy, kunak kadakayo, adda panagsusubang, ken panagsusupanget, ken panagiinnapal, ken panagriringgor, ken panaggagartem ken panagagum kadakuada; ngarud rinugitanda dagiti tawidda babaen dagitoy a banag.
7 Nabuntogda a dimngeg iti timek ti Apo a Diosda; ngarud, nabuntog ti Apo a Diosda a dimngeg kadagiti kararagda, a mangsungbat kadakuada iti aldaw a panagparikutda.
8 Iti aldaw a kinatalingenngenda dida unay inkaskaso ti pammagbagak; ngem, iti aldaw a panagparikutda, a panagkasapulanda mariknadak.
9 Pudno kunak kadakayo, iti laksid ti basbasolda, umukuok ti asik kadakuada. Diak ida basta papanawen; ket iti aldaw ti pungtot laglagipek ti panangngaasi.
10 Nagkariak, ket naipakdaar ti paulog babaen ti sigud a bilin nga intedko kadakayo, a bay-ak nga agdisso ti espada ti pungtotko para iti pagimbagan dagiti taok; ket kas nasaokon, mapasamakto.
11 Saanto a marukod ti maibukbok a pungtotko iti saanen a mabayag kadagiti amin a pagilian; ket aramidekto daytoy no napunnon ti kopa ti kinadakesda.
12 Ket amin dagiti masarakan iti pagwanawanan iti dayta nga aldaw, wenno iti sabali a pannao, amin ti kukuak nga Israel, maisalakandanto.
13 Ket isuda a nasayyasayya maummongdanto.
14 Ket amin dagiti naldaangan maliwliwadanto.
15 Ket amin dagiti nangted iti biagda para iti naganko makoronaandanto.
16 Ngarud, bay-anyo a maliwliwa dagiti pusoyo maipanggep iti Zion; ta adda kadagiti imak ti amin a lasag; agtalnakayo ket ammuenyo a siak ti Dios.
17 Saanto a maisin ti Zion iti lugarna, iti laksid ti pannakasayyasayya dagiti annakna.
18 Isuda a mabati, ken nadalus ti panagpuspusona, agsublidanto, ket umaydanto kadagiti tawidda, isuda ken dagiti annakda, a mangikankanta iti agnanayon a rag-o, a mangbangon kadagiti nadadael a lugar ti Zion—
19 Ket amin dagitoy a banag tapno maipatungpal dagiti propeta.
20 Ket, adtoy, awan ti sabali a lugar a naituding malaksid iti intudingko; wenno addanto sabali a lugar a maituding malaksid iti intudingko, para iti aramid a pakaummongan dagiti santok—
21 Agingga a dumteng ti aldaw nga awanen ti siled a para kadakuada; ket kalpasanna addanto dagiti lugar a pangitudingak kadakuada, ket maawagandanto iti istaka, para kadagiti kurtina wenno pigsa ti Zion.
22 Adtoy, pagayatak, nga amin dagiti umawag iti naganko, ken agdaydayaw kaniak a maibatay iti agnanayon nga ebangheliok, nasken nga aguummong, ken agtakderda kadagiti nasantuan a lugar;
23 Ket saganaanda ti yaay ti paltiing, inton ti belo nga abbong ti templok, iti tabernakulok, a nangilemmeng iti daga, maikkatto, ket makitadakto amin dagiti lasag a sangsangkamaysa.
24 Ket amin a madadael a banag, tao man, wenno dagiti ayup iti talon, wenno dagiti tumatayab iti langit, wenno dagiti ikan iti baybay, nga agnaed iti amin a rabaw ti daga, madadaeldanto;
25 Ket kasta met a marunawto iti nakaro a pudot dayta elemento; ket mapabaronto amin a banag, tapno amin a pannakaammo ken gloriak agtaengto iti intero a daga.
26 Ket iti dayta nga aldaw ti gura ti tao, ken ti gura dagiti ayup, wen, ti gura ti amin a lasag, agkirpanto iti imatangko.
27 Ket iti dayta nga aldaw ania man a dawaten ti tao, maitedto kenkuana.
28 Ket iti dayta nga aldaw awanto ti bileg ni Satanas a mangsulisog iti asino man a tao.
29 Ket awanto ti leddaang gapu ta awan ti patay.
30 Iti dayta nga aldaw saanto a matay ti maladaga agingga a lumakay; ket agbalinto ti biagna a kas iti edad ti kayo;
31 Ket inton matay saanto a maturog, a kayatna a sawen iti daga, ngem mabaliwanto iti apagkirem, ket maipangatonto, ket nagloriaanto ti panaginanana.
32 Wen, pudno kunak kadakayo, iti dayta aldaw a yaayto ti Apo, ipalgaknanto amin a banag—
33 Dagiti banag a naglabas, ken dagiti banag a nailemmeng nga awan ti tao a nakaammo, dagiti banag ti daga, a nakaaramidanna, ken ti panggep ken ti nagbanagan daytoy—
34 Dagiti kapatgan a banag, dagiti banag nga adda iti ngato, ken dagiti banag nga adda iti baba, dagiti banag nga adda iti daga, ken iti rabaw ti daga, ken iti langit.
35 Ken amin dagiti nagsagaba iti pannakaidadanes para iti naganko, ken nagitured iti pammati, uray pay no maawaganda a mangpukaw iti biagda para iti pagimbagak mairanuddanto latta kadagiti amin iti daytoy a gloria.
36 Gapuna, saankayo nga agbuteng uray pay iti patay; ta saan a naan-anay ti rag-oyo iti daytoy a lubong, ngem naan-anay ti rag-oyo kaniak.
37 Ngarud, diyo aywanan ti bagi, wenno uray pay ti biag ti bagi; ngem aywananyo ti kararua, ken ti biag ti kararua.
38 Ket kanayon a sapulenyo ti rupa ti Apo, tapno iti panaganus matagikuayonto ti kararuayo, ket maaddaankayonto iti agnanayon a biag.
39 No maawagan dagiti tao iti agnanayon nga ebangheliok, ket makitulag iti agnanayon a katulagan, maibilangda a kas asin ti daga ken ramen ti tattao;
40 Naawaganda a ramen ti tattao; ngarud, no mapukaw dayta nga asin ti ramenna, adtoy, awan ti kapaypay-anna no di maipuruak ket baddebaddeken dagiti tao.
41 Adtoy, nainsiriban daytoy a maipanggep kadagiti annak ti Zion, nga adu, ngem saan nga amin; nasarakan ida a managbasol, ngarud kasapulanda a madusa—
42 Isu a mangitan-ok iti bagina maipababanto, ket ti mangipakumbaba iti bagina maitan-okto.
43 Ket ita, pakitaankayo iti pangngarig, tapno ammoyo ti pagayatak maipanggep iti pannakasubbot ti Zion.
44 Adda maysa a madaydayaw a tao nga addaan iti sangkadisso a daga, a talaga a napili; ket kinunana kadagiti katulonganna: Mapankayo iti bangkagko, nga isu daytoy napili a sangkadisso a daga, ket mulaanyo iti sangapulo-ket-dua a kapuon nga olibo;
45 Ket mangtudingkayo iti agbantay iti aglawlawda, ken mangbangonkayo iti torre, tapno adda pagyanan ti mangwanawan iti daga iti aglawlaw, nga agbalin a para bantay iti torre, tapno saan a mapuri dagiti pinuon ti olibok no umayto dagiti kabusor a mangdadael ken agpuros iti bunga iti bangkagko.
46 Ita, napan dagiti katulongan ti madaydayaw a tao ket inaramidda ti imbilin ti amoda kadakuada, ket immulada dagiti pinuon ti olibo, ken nagimulada iti mulmula a pannakaalad iti aglawlaw, ken nangtudingda iti agbantay, ket rinugianda ti nangbangon iti torre.
47 Ket bayat ti panagikabilda iti pamuon sadiay, rinugianda ti nagkuna iti bagbagida: Ania ti pakasapulan ti Apok iti daytoy a torre
48 Ket inimtuodda iti napaut, a kinunada iti bagbagida: Ania ti pakasapulan ti Apok iti daytoy a torre, idinto a panawen daytoy ti kappia
49 Saan ngata a maited daytoy a kuarta kadagiti agpaspasukat? Ta saan a kasapulan dagitoy a banag.
50 Ket bayat ti panaggigidiat ti kapanunotanda iti tunggal maysa nagbalinda a nasadut unay, ket saanda a dimngeg kadagiti bilin ti apoda.
51 Ket dimteng ti kabusor iti rabii, ket dinadaelda dagiti mulmula a pannakaalad; ket nakariing dagiti katulongan ti madaydayaw a tao ket napabutnganda, ket naglibasda; ket dinadael ti kabusor dagiti aramidda, ken pinukanda dagiti pinuon ti olibo.
52 Ita, adtoy, ti madaydayaw a tao, ti apo iti bangkag, inawaganna dagiti katulonganna, ket kinunana kadakuada, Apay! ania ti gapu daytoy nakaro a kinadakes
53 Nalabit a diyo inaramid dagiti imbilinko kadakayo, ket—kalpasan ti panagmulayo iti bangkag, ket nakapagmulakayon iti pannakaalad iti aglawlaw, ken nangtuding iti agbantay kadagiti pader idiay—binangonyo met ti torre, ken nangtudingkayo iti agwanawan iti torre, ken nagbantay iti bangkagko, ken saan a nakaturog, wenno rautennakayo ti kabusor
54 Ket adtoy, nalabit a nakita ti agbantay iti torre ti kabusor idi adayo pay; ket nakapagsaganakayo koma ket napengdanyo ti kabusor a nangdadael kadagiti mula a pannakaalad, ket naisalakanyo koma ti bangkagko kadagiti ima ti manangdadael.
55 Ket kinuna ti apo ti bangkag iti maysa kadagiti katulonganna: Mapanka ket ummongem dagiti nabati kadagiti katulongak, ket alaem amin dagiti panuli iti balayko, nga isu dagiti mannakigubatko, dagiti agtutubok, ken dagiti agkabannuag pay kadagiti amin a katulongak, nga isuda ti panuli iti balayko, malaksid dagiti tinudingak nga agbati;
56 Ket mapankayo a dagus iti daga a bangkagko, ket subbotenyo ti bangkagko; ta kukuak; ginatangko iti kuarta.
57 Ngarud, mapankayo a dagus iti dagak; rebbaenyo dagiti pader dagiti kabusorko; rebbekenyo ti torreda, ken warawaraenyo dagiti agbambantayda.
58 Ket no aguummongda a sumaranget kadakayo, ibalesdak kadagiti kabusorko, tapno iti saan a mabayag kaduak dagiti nabati iti balayko a mangtagikua iti daga.
59 Ket kinuna ti katulongan iti apona: Kaanonto a mapasamak dagitoy a banag
60 Ket kinunana iti katulonganna: Inton pagayatak; mapankan, ket aramidem amin a banag nga imbilinko kenka;
61 Ket daytoyto ti pangpatalged ken bendisionko kenka—napudno ken masirib nga agaywan iti balayko, ti agturay iti pagariak.
62 Ket napan a dagus ti katulonganna, ket inaramidna amin a banag nga imbilin kenkuana ti apona; ket natungpal amin a banag kalpasan ti adu nga aldaw.
63 Manen, pudno kunak kadakayo, ipakitakto kadakayo ti kapanunotak maipanggep kadagiti amin a simbaan, no la ketdi siaayatda a paiwanwan iti umno ken umisu a wagas a para iti pannakaisalakanda—
64 Tapno agtultuloy ti aramid a panangummong dagiti santok, tapno mabukelko ida babaen ti naganko kadagiti nasantuan a lugar; ta dimtengen ti panawen a panagani, ket naskenen a matungpal ti balikasko.
65 Ngarud, masapul nga ummongek dagiti taok, a maibatay iti pangngarig ti trigo ken ruruot, tapno natalged ti trigo iti pagidulinan a maaddaan iti agnanayon a biag, ken makoronaan iti celestial a gloria, inton umayak iti pagarian ti Amak a manggunggona iti tunggal tao a maibatay iti aramidnanto;
66 Bayat ti pannakareppet dagiti ruot, ket nalagda dagiti reppetda, tapno mapuoranda iti di masebseban nga apuy.
67 Ngarud, mangtedak iti bilin kadagiti amin a simbaan, nga ituloydanto ti aguummong kadagiti lugar nga intudingko.
68 Nupay kasta, kas kinunak kadakayo iti napalabas a bilinko, saan koma a dinadaras ti panaguummongyo, wenno iti ipapanaw; ngem isaganayo koma amin a banag.
69 Ket tapno maisaganayo amin a banag, tungpalenyo ti bilin nga intedko kadakayo maipanggep kadagitoy a banag—
70 A nagkuna, wenno nangisuro, iti pannakagatang amin dagiti daga babaen ti kuarta, a mabalin a magatang iti kuarta, iti disso iti aglawlaw ti daga nga intudingko a daga ti Zion, para iti pakairugian ti panaguummong dagiti santok;
71 Amin dagiti daga a mabalin a magatang iti ili ti Jackson, ken dagiti ili iti aglawlaw, ket mabati dagiti nabati iti imak.
72 Ita, pudno kunak kadakayo, paurnongyo kadagiti amin a simbaan ti amin a kuartada; maaramid koma dagitoy a banag iti panawenda, ngem saan a dinadaras; ket kitaenyo a maisagana amin a banag kadakayo.
73 Ket tudinganyo amin a mararaem a tao, uray pay dagiti masirib a tao, ket ibaonyo ida a manggatang kadagitoy a daga.
74 Ken dagiti simbaan kadagiti pagilian iti dumaya, inton mabangonda, no dumngegdanto iti daytoy a pammagbaga makagatangda iti dagdaga ket aguummongda kadagitoy; ket mabangonda ti Zion babaen ti kastoy a wagas.
75 Adda itan umdas nga urnong, wen, a nasursurok payen, a pangsubbot iti Zion, ken mangbangon kadagiti nadadael a lugarna, awanen ti madadael, dagiti simbaan, a nangipanagan iti bagbagida kaniak, a sitatallugod a dumngeg iti timekko.
76 Ket kunak manen kadakayo, dagiti sinayyasayya dagiti kabusorda, kayatko nga ipakaasida ti mangabaruanan, ken masubbot, babaen dagiti ima dagiti naipatugaw nga agturay ken addaan iti turay kadakayo—
77 A maibatay kadagiti paglintegan ken pagalagadan dagiti tao, nga impalubosko a mabukel, ken nasken a mapagtalinaed para kadagiti kalintegan ken kalasag ti amin a lasag, a maibatay iti nainkalintegan ken nasantuan a pagbatayan;
78 Tapno agtignay ti tunggal tao iti doktrina ken pagbatayan a maipanggep iti masakbayan, a maibatay iti nadalus a kasasaad ti kinawaya nga agpili nga intedko kenkuana, a sungbatanto ti tunggal tao ti basolna iti aldaw a panangukom.
79 Ngarud, saan nga umno a maikappeng ti asino man a tao iti sabali.
80 Ket daytoy a gagem ti nangbukel iti Pagalagadan daytoy a daga, babaen dagiti ima dagiti masirib a tao a binukelko para iti daytoy a gagem, ket sinubbotko ti daga babaen ti panagsayasay ti dara.
81 Ita, anianto ti pangyarigak kadagiti annak ti Zion? Yarigkonto ida iti pangngarig ti babai ken ti saan a nalinteg nga ukom, ta nasken koma a kanayon nga agkararag dagiti tao ket saan a maupay, nga agkuna—
82 Adda idi ukom iti maysa a siudad a saan a nagbuteng iti Dios, wenno nangibilang iti tao.
83 Ket adda balo iti dayta a siudad, ket immasideg kenkuana, a kinunana: Ibalesnak iti kabusorko.
84 Ket saan a dimngeg a dagus, ngem kinunana iti bagina kalpasanna: Iti diak panagbuteng iti Dios, wenno panangibilang iti tao, nupay kasta iti panangriribuk kaniak daytoy a balo ibalesko, no saan kanayonnakto nga umay riribuken.
85 Kastanto ti pangyarigak kadagiti annak ti Zion.
86 Pagpakpakaasienyo ida iti sakaanan ti ukom;
87 Ket no dina ida imdengan, pagpakpakaasienyo ida iti sakaanan ti gobernador;
88 Ket no saan ida nga imdengan ti gobernador, pagpakpakaasienyo ida iti sakaanan ti presidente;
89 Ket no saan ida nga imdengan ti presidente, isunton ti ibabangon ti Apo ket rummuar iti paglemlemmenganna a lugar, ket singaen ti pungtotna ti pagilian;
90 Ket iti dina pannakaay-ayo, ken iti nakaro a pungtotna, iti panawenna, pukawennanto dagiti nadangkes, saan a napudno, ken saan a maikari nga agaywan, ket ilaokna ida kadagiti managinkukuna, ken saan a mamatpati;
91 A kas iti ruar a kasipngetan, a yan dagiti agsangsangit, ken agan-anug-og, ken agngarngariet.
92 Agkararagkayo, ngarud, tapno maluktan dagiti lapayagda kadagiti ararawyo, tapno maasianak kadakuada, tapno saan a dumteng kadakuada dagitoy a banag.
93 Nasken a mapasamak dagiti nasaok kadakayo, tapno mabati amin a tao nga awan ti pambar;
94 Tapno mangngeg ken maammuan dagiti masirib a tao ken dagiti agturay dayta saanda nga impangag;
95 Tapno maituloyko nga ipatungpal ti panggepko, ti karkarna a panggepko, ket maaramidko ti trabahok, ti karkarna a trabahok, tapno mapagdasig dagiti tao ti paggidiatan dagiti nalinteg ken dagiti nadangkes, kinuna ti Diosyo.
96 Ket manen, kunak kadakayo, maisuppiat iti bilinko ken iti pagayatak nga ilako ni katulongak a Sidney Gilbert ti pagidulinak, nga intudingko kadagiti taok, kadagiti ima dagiti kabusorko.
97 Di koma maipalubos a rugitan dagiti kabusorko ti tinudingak, babaen ti pammalubos dagiti mangawag iti bagbagida iti naganko;
98 Ta nakasasaem ken nakaro unay daytoy a basol a maibusor kaniak, ken maibusor kadagiti taok, a bunga dagiti banag nga impaulogko ken mapasamakton kadagiti pagilian iti mabiit.
99 Ngarud, pagayatak a nasken a tuntonen dagiti taok, ken ganetgetanda a tuntonen ti intudingko kadakuada, uray pay no saanda a nasken a mapalubosan nga agindeg sadiay.
100 Nupay kasta, diak ibaga a saandanto nga agindeg sadiay; ta no la ketdi mangidatagda iti bunga ken ar-aramid a mainugot iti pagariak makapagindegdanto sadiay.
101 Mangbangondanto, ket saanto a matawid ti sabali; mulaandanto dagiti bangkag, ket kanendanto dagiti apitenda dita. Pudno a kasta. Amen.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn